Byderhand Dwaalverhaal is aangebied by Clover Aardklop Nasionale Kunstefees 2015 (6 tot 10 Oktober 2015) as deel van 'n interaktiewe leesfees vir ieder en elk. Besoekers kon die verhaal met 'n selfoon of 'n tablet op die terrein van die Hoër Tegniese Skool volg.
M C Roodeweg, Potchefstroom, 2520
'n Alternatiewe leeservaring vir tieners. Skandeer die QR-kodes en volg Marni en Bea se verhaal op die skoolterrein. Die verhaal is geskryf deur Hans du Plessis in samewerking met skryfkunsstudente en die produksiespan.
Die Tegniese skool ontstaan in 1903 met die einde van die Anglo-Boereoorlog. Volgens oorlewering dwaal daar steeds spoke rond... Of dit die waarheid of net ‘n storie is sal net die tyd leer.
In Mei 2016 het die Dwaalverhaal herleef - HTS-leerders het die Dwaalverhaal ervaar en ook hulle eie plekspesifieke stories geskryf. Meer hieroor.
Sedert 2012 is hy navorsingsgenoot in die Navorsingseenheid vir Taal­ en Letterkunde, Skool vir Tale. Hy het reeds ses digbundels en nege romans gepubliseer. Jongste publikasie: Inboekeling, 2014, historiese roman, Tafelberg­uitgewers
Regisseur en fotografie
Khayalethu Mtshali is ‘n illustreerder, animeerder en onderwyser. Hy is gebore in Ga-Rankuwa naby Tshwane, Suid-Afrika, en het vir die grootste deel van sy lewe daar gewoon. Sedert 2010 bly hy in Potchefstroom, Suid-Afrika, waar hy grafiese ontwerp en multimedia doseer aan die Noordwes-Universiteit se Potchefstroomkampus. Khaya se werk vertoon ‘n aantal verskillende illustrasiestyle en tegnieke wat ontwikkel het uit ‘n drang om voortdurend te groei in die kuns. Hy geniet dit om beelde te maak om mense op verskeie maniere te bereik en voel dat dit gebruik kan word om kennis, idees en kultuur tussen mense te deel.
Ek is Marcé Bester (22), 'n derdejaar Skrykuns-student wat as 'n studente-assistent by Byderhand betrokke is. Ek wandel tipies rond by die Dwaalverhaal en soek nuwe vriende deur ons projek te bemark. Ek bly al amper vir tien jaar in Potchefstroom en ken die dorp se grootste skandes en ook waar die helderste straatligte skyn.